**REGULAMENTUL DE ORDINE INTERIOARA**

**AL SCOLII GIMNAZIALE JITIA**

**CAPITOLUL I**

**DISPOZITII GENERALE**

ART. 1. Școala Gimnazială Jitia își desfășoară activitatea în anul școlar 2021-2022 conformitate cu:

* Legea Educației Naționale (Legea 1/2011),cu modificările si completările ulterioare
* ROFUIP aprobat prin Ordinul Nr. 5447/2020 a altor ordine emise de organele ierarhic superioare si prin prevederile prezentului regulament.
* [**Ordinul comun al Ministerului Educației (nr. 3.030/14.01.2022) și Ministerului Sănătății (nr. 82/13.01.2022)**](https://www.edu.ro/sites/default/files/Ordin%20Comun%20MS_ME_82_3030_14.01.2022.pdf) **care modifica** Ordinului ministrului educației și al ministrului sănătății, interimar, nr. 5.338/2.015/2021 pentru aprobarea măsurilor de organizare a activității în cadrul unităților/instituțiilor de învățământ în condiții de siguranță epidemiologică pentru prevenirea îmbolnăvirilor cu virusul SARS-CoV-2
* Ordinul 4742/2016 privind statutul elevului.
* ORDIN Nr. 5.149/30 august 2021 privind organizarea şi desfăşurarea evaluării naţionale pentru absolvenţii clasei a VIII-a, în anul şcolar 2021 - 2022

ART.2 In anul școlar 2021--2022 Școala Gimnaziala Jitia - școala cu personalitate juridica are în subordine următoarele structuri:

- Școala Primară Măgura

- Școala Primară Cerbu

- Școala Primară Nr. 2 Jitia de Jos

- Grădinița cu PN Jitia

- Grădinița cu PN Măgura

- Grădinița cu PN Cerbu

- Grădinița cu PN Nr. 1 Jitia de Jos

 ART.3. Școala Gimnaziala Jitia si toate structurile subordonate funcționează într-un singur schimb, de luni pana vineri, în conformitate cu structura anului școlar 2021-2022 si cu orarul aprobat de conducerea școlii care face parte integranta din prezentul regulament

(Anexa 1).

ART.4..Desfășurarea activității

a. Activitatea didactică se va realiza după scenariul propus de Consiliul de Administrație, aprobat de I.S.J. Vrancea si D.S.P. Vrancea.

 b. In situația in care activitatea didactica se desfășoară după scenariul verde se va avea in vedere distanțarea socială in clase, conform prevederilor din ordinului comun 5.338/2.015/2021

c. In situația in care activitatea didactica se desfășoară după scenariul galben sau roșu cadrele didactice au obligația să desfășoare activitatea didactică utilizând platforma Adservio sau alte mijloace maas-media, cu condiția ca în tot acest timp să existe o interacțiune continuă cu elevii. In acest caz orarul va fi adaptat astfel încât durata orelor de curs la clasele simultane sa fie de 40 de minute pentru fiecare clasa din învățământul primar si 60 de minute la învățământul gimnazial, din care 40 de minute on-line, 10 minute pauza, 10 minute alte activități (prezentarea temei, notare, corectare, teste de evaluare)

d. Cadrele didactice care nu pot desfășura activități on-line de la domiciliu va anunța imediat conducerea școlii și vor desfășura activitățile din scoală unde va primi logistica necesară.

ART 5. Pentru elevii aflați in situații de risc, izolați, carantinați sau cei care optează sa susțină lecții on-line, procesul educațional se va realiza si on-line, utilizând camerele video care va înregistra si transmite lecțiile în timp real.

ART 6. La intrarea in școala elevii vor fi monitorizați verbal privind starea de sănătate iar în caz de suspiciune se va măsura temperatura de către persoana desemnata, de învățători sau educatori, iar in cazul in care apar semne de infectare elevul va fi izolat si se va anunța părinții pentru a fi preluat de aceștia.

ART 7.Programul zilnic

a. Programul zilnic pentru preșcolari se desfășoară între orele 8,30-12,00.

b. Programul zilnic pentru clasele primare se desfășoară începând cu ora 8.00, durata unei ore de curs este de 40 de minute, cu o pauza (recreație) de 10 minute in fiecare ora de curs, pauza fiind diferita la fiecare clasa pentru a preveni întâlnirea elevilor de la clase diferite.

c. Programul zilnic pentru clasele gimnaziale începe la ora 8.00, durata orei de curs este de 45 de minute, cu o pauză de 10 minute la inceputul orei pentru clasele V-VII și la sfarsitul orei pentru clasele VI-VIII (conform orarului).

d. Cadrele didactice (educatori, învățători, profesori) vor fi prezente la școala cu 10 minute înainte de începerea activității.

ART. 8 In situații bine justificate si din motive obiective, Consiliul de Administrație poate aproba modificarea programului de funcționare a scolii sau a structurilor subordonate, pe durata limitata cu informarea ISJ.

ART.9 Conducerea scolii este asigurata de director si de Consiliul de Administrație. La structuri este numit un responsabil de către Consiliul de Administrație care are atribuții conform fisei postului.

ART.10. Filmarea, fotografierea sau înregistrările audio sunt permise numai mai cu acordul scris al conducerii scolii și a părinților elevilor, cu precizarea scopului in care vor fi utilizate fotografiile sau filmările.

ART.11. Pe durata stării de alertă impusă de pandemia cauzata de virusul SARS-Cov 2 purtarea măștii de protecție este obligatorie pentru toți elevii, părinții cadrele didactice si personalul nedidactic, cu excepția preșcolarilor. Schimbul măștii de protecție între persoane este interzis.

ART. 12. Pentru elevii aflați in situații de risc, izolați, carantinați sau cei care optează sa susțină lecții on-line, procesul educațional se va realiza si on-line, utilizând camerele video care va înregistra si transmite lecțiile in timp real.

ART.13. Elevii vor fi supravegheați pe toata durata cursurilor si a pauzelor de cadrele didactice, conform orarului, iar la finalul programului vor fi însoțiți până la urcarea în microbuzul școlar.

ART. 14. Accesul in incinta școlii este interzis persoanelor străine. Fac excepție părinții sau susținătorii legali ai elevilor, organele de îndrumare si control, autoritățile publice locale si centrale, doar cu acordul conducerii scolii sau in lipsa acestuia a profesorului de serviciu. Poarta de intrare va fi încuiata de la 08:30 la 11:00; responsabil de primire este personalul nedidactic și profesorul de serviciu.

 ART.15 Cadrele didactice, personalul didactic auxiliar și nedidactic care prezintă simptome specifice unei afecțiuni cu potențial infecțios (febră, tuse, dureri de cap, dureri în gât, dificultăți de respirație, vărsături, ș.a) se izolează la domiciliu, contactează medicul de familie și anunță de îndată responsabilul desemnat de conducerea unității de învățământ.

**CAPITOLUL II**

**PERSONALUL DIDACTIC**

ART 16.Cadrele didactice au obligația sa duca la îndeplinire atribuțiile stabilite prin fisa postului si alte responsabilități atribuite de conducerea scolii sau de organele ierarhic superioare.

ART.17. Prezența cadrelor didactice la școală este obligatorie cu cel puțin 10 minute înainte de începerea programului cu excepția cadrelor didactice de serviciu care vor fi prezente cu 15 minute înainte de începerea programului. Învățătorii vor fi prezenți in scoală pe toată durata prezenței elevilor de la clasa la care predă, indiferent de orarul acestora.

ART. 18. Prezenta cadrelor didactice la ore este obligatorie. Prin excepție, in situații bine motivate cadrele didactice pot fi învoite pentru motive personale sau profesionale cu condiția anunțării in prealabil a conducerii scolii si prin asigurarea unui înlocuitor care va asigura suplinirea si supravegherea elevilor pe baza cererilor adresate conducerii scolii cu precizarea persoanei care va asigura suplinirea.

ART. 19. Cadrele didactice au obligația să anunțe responsabilul desemnat sau conducerea școlii in cazul in care elevii prezintă simptomatologie specifică infectării cu SARS-Cov 2 (tuse, dureri de cap, dureri în gat, dificultăți de respirație, vărsături) însoțite de creșterea temperaturii, in vederea izolării.

ART. 20. Educatorii/învățătorii/diriginții au obligația de a instrui săptămânal elevii in vederea respectării masurilor de protecție și prevenție a infecției cu Sars-cov 2.

ART. 21. Diriginții/învățătorii/educatorii vor prelua sala de clasa pe baza de proces verbal si vor răspunde de mobilierul din dotarea acesteia. In cazul deteriorării sau distrugerii bunurilor din sala de clasa, diriginții/învățătorii vor lua masurile necesare pentru remedierea in cel mai scurt timp a acestora.

ART. 22. Este interzisa scoaterea elevilor de la orele de curs pentru desfășurarea altor activități, cu excepția situațiilor de urgenta (incendii, cutremure, etc.)

ART. 23. În școala personalul didactic are următoarele atribuții:

1. elaborarea planificărilor anuale si pe unități de învățare, iar pentru cadrele didactice debutante, fără definitivat, elaborarea zilnică a planurilor de lecții
2. parcurgerea ritmica a materiei
3. notarea/evaluarea ritmica a elevilor in conformitate cu standardele naționale
4. pregătirea si utilizarea materialului didactic din dotarea scolii si confecționarea materialului didactic acolo unde se impune acest lucru
5. completarea documentelor școlare
6. participarea la examenele susținute in școala sau la alte activități solicitate de conducerea scolii sau de I.S.J.
7. să realizeze triajul observațional al preșcolarilor/elevilor pe tot parcursul activității din școală
8. să se prezinte cu o ținută decenta si un comportament civilizat
9. sa dovedească respect si considerație in relație cu elevii, părinții si membrii comunității
10. să nu se prezinte la ore sub influența băuturilor alcoolice, a drogurilor sau a altor substanțe interzise prin lege
11. să efectueze analizele medicale periodice conform prevederilor legale.
12. sa nu utilizeze telefonul mobil în timpul orelor, cu excepția situațiilor de forță majora sau in scopuri didactice
13. să respectarea măsurile impuse de pandemie și să urmărească respectarea acestora de către elevi in timpul orelor sau a pauzelor
14. Realizarea orelor on-line în cazul în care școala va desfășura activități in scenariul galben sau roșu.
15. Realizarea orelor si in format on-line in situația in care unul sau mai mulți elevi sunt confirmați cu virusul sars-cov 2, izolați la domiciliu sau carantinați.

ART.24. Cadrele didactice au dreptul și obligația sa participe la activitățile de formare continua organizate în școala sau cele organizate de I.S.J., precum si la alte activități de formare organizate de CCD, în format fizic sau on-line. În funcție de bugetul disponibil și de interesul școlii, cadrele didactice pot fi sprijinite pentru participarea la cursuri de formare prin decontarea cheltuielilor in limita sumei de 500 lei/cadru didactic/an.

Art. 13. Profesorul/învățătorul de serviciu are următoarele atribuții

1. sa scrie condica zilnica de prezenta
2. sa supravegheze și sa asigure securitatea elevilor și respectarea masurilor de prevenire a infectării cu SARS-Cov 2 până la începerea cursurilor
3. sa verifice existenta documentelor școlare la începutul si sfârșitul programului si sa menționeze acest lucru in procesul-verbal
4. sa verifice culoarele, grupurile sanitare si sa constate eventualele deteriorări ale bunurilor scolii, și modul de realizarea a curățeniei de către personalul nedidactic
5. in cazul unor evenimente deosebite profesorul de serviciu va anunța conducerea scolii sau după caz va apela la Politie sau la Urgente
6. să anunțe conducerea școlii si responsabilul cu verificarea stării de sănătate la apariția primelor simptome de infecție cu Sars-Cov 2 (temperatura, dureri de cap, dureri musculare, lipsa gustului sau a mirosului).
7. Să supravegheze elevii/preșcolarii pana la urcarea in microbuzul școlar

**CAPITOLUL III. ELEVII**

ART. 25 Elevii au obligația sa frecventeze cu regularitate cursurile, sa respecte programul si orarul zilnic si sa participe la activitățile desfășurate în școala.

ART. 26. Revenirea în colectivitate a copiilor care au avut probleme de sănătate și au absentat de la școală minimum 3 zile se va realiza obligatoriu în baza unei adeverințe medicale care să precizeze diagnosticul, adeverință medicală pe care elevul o va transmite fizic sau electronic învățătorului/dirigintelui

ART.27. Elevii vor respecta următoarele masuri de protecție la nivel individual:

1. spălarea/dezinfectarea mâinilor imediat după intrarea in școala sau in sala de clasa
2. spălarea/dezinfectarea mâinilor înainte de pauza de masa
3. spălarea/dezinfectarea mâinilor înainte și după utilizarea toaletei
4. spălarea/dezinfectarea mâinilor după tuse sau strănut și ori de cate ori este necesar
5. vor păstra distanta fizica pe toata perioada cat se afla in incinta scolii si in sala de clasa/laborator.
6. este interzis schimbul de obiecte personale intre elevi

ART.28. Nu se vor prezenta la cursuri si vor fi scutiți medical elevii confirmați cu infecția Sars-cov2, aflați in perioada de izolare la domiciliu, elevii care sunt declarați contacți direcți cu o persoană infectata si sunt izolați la domiciliu, cei care așteaptă sa fie testați sau au fost testați si așteaptă rezultatul testului. Elevii menționați vor continua activitatea in sistem on-line.

ART.29. Intrarea in școala se face cu maxim 15 de minute înainte de începerea cursurilor.

ART. 30. La fiecare 10 absente nejustificate pe semestru sau la 10% din numărul de ore la o disciplina de studiu va fi scăzuta nota la purtare cu un punct.

ART.31. Elevii trebuie sa dovedească un comportament civilizat fata de cadrele didactice, de colegi si de personalul auxiliar si nedidactic.

ART.32. Este interzisa utilizarea telefoanelor în timpul orelor de curs, cu excepția cazurilor când sunt utilizate în activitatea didactică. Elevii care vor fi depistați că utilizează telefoane vor fi sancționați cu scăderea unui punct la purtare si se va confisca telefonul care va fi predat apoi părinților/susținătorilor legali.

ART.33. Elevii care deteriorează bunurile scolii vor fi obligați sa remedieze în cel mai scurt timp pagubele produse prin înlocuirea lor cu unele similare. In cazul in care nu se cunoaște vinovatul, remedierea se va face in cadrul colectivului de elevi.

ART. 34. Elevii au obligația sa poarte asupra lor carnetul de elev, sa îl prezinte profesorilor pentru consemnarea notelor si părinților pentru semnătură.

ART. 35. Elevilor le este interzisă distrugerea documentelor școlare (cataloage, carnete de elev), sau alte materialele didactice

ART. 36. Elevii au obligația sa utilizeze cu grija manualele școlare si sa le restituie in bune condiții la sfârșitul anului școlar. Elevii care degradează manualele vor fi obligați sa restituie suma necesara pentru procurarea altui manual similar sau sa îl înlocuiască cu unul similar.

ART. 37. In școala, elevilor le este interzis fumatul, consumul de băuturi alcoolice, droguri, semințe, guma de mestecat si practicarea de jocuri de noroc.

ART. 38. Elevii au obligația să-si îndeplinească sarcinile care privesc serviciul pe clasa si pe școala, după caz.

 ART.39. Atribuțiile elevilor de serviciu pe clasa sunt următoarele:

1. sa se prezinte la școala la ora stabilita conform graficului
2. sa șteargă tabla si sa mențină curățenia in sala de clasa
3. sa se ocupe de distribuția produselor lactate si de panificație din clasa

ART.40 Elevii trebuie sa cunoască si sa respecte prezentul regulament si regulile privind protecția muncii care fac parte integranta din prezentul regulament (anexa 2)

**CAPITOLUL IV**

**PARINTII**

ART 41. Părinții sunt beneficiarii secundari ai sistemului național de învățământ si vor încheia un contract educațional tip cu Unitatea de învățământ în care vor fi prevăzute drepturile si obligațiile fiecărei părți, conform art. 86 din Legea 1/2011

ART. 42. Părinților le este interzis sa intre in incinta scolii, in sălile de curs fără aprobarea directorului, a dirigintelui sau a profesorului de servici din ziua respectiva.

ART.43. Părinții au acces în școală numai pentru rezolvarea problemelor legate de activitatea elevilor sau a clasei in care învață aceștia, de regulă după terminarea orelor de curs.

ART. 44. Este interzis accesul părinților în incinta scolii daca aceștia se afla in stare de ebrietate, au o ținută si un comportament inadecvat sau agresează fizic sau verbal elevii, cadrele didactice sau personalul auxiliar si nedidactic.

ART. 45. Părinții care însoțesc elevii la venirea sau plecarea din școala vor avea acces numai pana la intrarea in școala.

ART. 46. Învățătorii/diriginții vor stabili un program de consultații săptămânal cu părinții, la o ora stabilita de comun acord si anunțată în ședințele cu părinții.

ART. 47. Părinții au obligația sa asigure frecventa școlara a elevilor la școala. Împiedicarea prin orice mijloc a accesului elevilor la școala se sancționează conform legii.

ART. 48. Comitetele de părinți al claselor si comitetul reprezentativ al părinților pot atrage resurse financiare extrabugetare constând în contribuții, donații, sponsorizări care nu vor avea un caracter obligatoriu. Gestionarea acestor resurse revine in exclusivitate comitetelor de părinți/comitetului reprezentativ al scolii.

ART. 49. Ședințele cu părinții se vor desfășura in format fizic sau on-line, de comun acord cu majoritatea membrilor comitetului de părinți.

ART. 50. Ședințele cu părinții în format fizic se vor desfășura in sala de clasa sau in sala de sport, după programul elevilor, cu respectarea normelor sanitare si de igienă (purtarea măștii, dezinfectarea mâinilor, distanțarea socială). Înainte si după desfășurarea ședinței cu părinții sala de clasa va fi dezinfectata corespunzător.

ART.51. Părinții au obligația să anunțe unitatea de învățământ cu privire la absența elevului în următoarele situații:

- elevul prezintă simptome specifice infectării cu virusul SARS-Cov-2;

- elevul a fost diagnosticat cu SARS-Cov-2;

- elevul este contact direct al unei persoane diagnosticate cu SARS-Cov-2 și se află in carantină.

ART.52. In vederea prevenirii infecției cu SARS-Cov 2 părinții au următoarele obligații:

1. să evalueze starea de sănătate a copilului înainte de a merge la școală, iar in caz de simptome (temperatura, dureri de cap, dureri musculare, lipsa gustului sau a mirosului), va anunța educatorul/învățătorul/dirigintele și nu va trimite copilul la școală
2. în cazul în care copilul prezintă simptome in timpul programului școlar, părintele va fi anunțat și se va prezenta imediat la unitatea școlară pentru preluarea preșcolarului/elevului și va contacta telefonic medicul de familie sau serviciul de urgență, după caz.
3. sa instruiască copilul in vederea respectării normelor elementare de igienă, păstrarea distanței, utilizarea toaletei, purtarea măștii de protecție:
4. să curețe si să dezinfecteze frecvent obiectele de uz frecvent ale copilului: telefonul, ghiozdanul, instrumente de scris, jucării)
5. să efectueze cu reponsabilitate testele pentru depistarea infectării cu SARS-CoV2 și să anunțe educatorul/invatatorul/dirigintele in cel mai scurt timp atunci când rezultatul testului este pozitiv.

**CAPITOLUL V**

**PERSONALUL DIDACTIC AUXILIAR SI NEDIDACTIC**

ART.53. Serviciul secretariat își desfășoară activitatea zilnic intre orele 8-14.

ART.54. Secretarul scolii răspunde de respectarea legislației privind corespondenta, arhiva, actele de studii, statele de funcții, schema de încadrare, salarizare, burse, documente școlare curente si le va propune spre arhivare pe cele care fac obiectul acesteia.

ART.55. Secretarul scolii va informa permanent si va aduce la cunoștință personalului scolii prevederile legale privitoare la salarizare, încadrare, transferare, perfecționare, pensionare, plata burselor si alte drepturi ale personalului didactic, didactic auxiliar, nedidactic sau ale elevilor.

Art. 56. Ingrijitorul cu norma întreagă are program de funcționare de la 6,00-10.00,12.00-16.00.

ART.57. Muncitorul de întreținere are următoarele atribuții:

1. efectuează lucrări de reparații si întreținere a bunurilor școlii si asigura tăierea lemnelor pentru încălzire, cu respectarea normelor de protecție a muncii.
2. Menține în stare de funcționare instalația de încălzire si verifica permanent instalațiile sanitare, electrice si termice din unitate
3. respecta normele de protecția muncii, de prevenire si stingere a incendiilor.
4. preia sub inventar și răspunde de instalațiile sanitare
5. efectuează zilnic lucrări de igienizare (maturat, spălat, șters praful si geamurile, faianța si gresia) si executa periodic lucrări de zugrăvire si vopsire
6. in timpul orelor de curs spală si curata culoarele si grupurile sanitare
7. păstrează libere căile de acces in eventualitatea unei evacuări de urgenta a elevilor
8. respecta normele de protecție a muncii
9. in timpul programului, personalul de îngrijire va utiliza telefonul mobil numai in interes de serviciu.
10. Personalul de îngrijire va realiza curățenia, dezinfecția si aerisirea sălilor de clasa conform graficului de curățenie, afișat pe hol si in fiecare sala de clasa.
11. Personalul de îngrijire va verifica permanent existenta dezinfectanților de la intrare si din sala de clasa, a săpunului din grupurile sanitare si a șervețelelor de unica folosință, precum si a măștilor de protecție care se oferă elevilor la nevoie.
12. Ușile de intrare vor fi menținute deschise pentru a preveni atingerea mânerelor si a asigura aerisirea holurilor, cu excepția situațiilor in care temperaturile din exterior sunt negative.

Îngrijitorii de la structuri cu ¼ norne au programul de funcționare de la 7-8 si de la 12-13.

**CAPITOLUL VII**

**DISPOZITII FINALE**

Art.59. Prezentul regulament intra in vigoare după discutarea in Consiliul Profesoral si aprobarea in Consiliul de administrație.

Art. 60. Prezentul regulament se poate completa si actualiza in funcție de necesități la propunerea membrilor Consiliului Profesoral sau a Consiliului de Administrație

Art. 61. La data intrării in vigoare a prezentului regulament se abroga R.O.I. aprobat in anul școlar 2020-2021.

PREZENTUL REGULAMENT A FOST DISCUTAT IN SEDINTA CONSILIULUI PROFESORAL DIN DATA DE ........................... ȘI APROBAT ÎN ȘEDINȚA CONSILIULUI DE ADMINISTRAȚIE A ȘCOLII GIMNAZIALE JITIA DIN DATA DE ……………………

Director,

Crucean Fănel